alexandrainst/scandi-wiki huggingface dataset:
Vitenskapsåret 1838

Vitenskapsåret 1838 er en oversikt over hendelser, prisvinnere, fødte og avdøde personer med tilknytning til vitenskap i 1838.

Hendelser
6. januar – Samuel Morse demonstrerer for første gang den elektriske telegrafen.
Friedrich Wilhelm Bessel utfører den første nøyaktige avstandsmålingen til en stjerne, 61 Cygni, ved bruk av parallakse. Thomas Henderson (Alpha Centauri) og Friedrich Georg Wilhelm von Struve (Vega) tilkjennegir like etter sine parallaksemålinger.
Claude Servais Mathias Pouillet utfører den første kvantitative målingen av energien som solen utstråler.
Jöns Jacob Berzelius oppdager proteinene.
Matthias Schleiden oppdager at planter er bygget opp av celler.
Pavel Petrovitj Anosov gjenoppdager den russiske stållegeringen bulat.
Charles Sturt viser at Hume og Murray i Australia er en og samme elv.
David Bruce jr., finner opp en settemaskin.

Prisvinnere
 Copleymedaljen: Carl Friedrich Gauss, tysk matematiker og naturvitenskapsmann.
 Rumfordmedaljen: James David Forbes, skotsk fysiker.
 Wollastonmedaljen: Richard Owen, britisk anatom og paleontolog

Fødsler
 5. januar – Camille Jordan, fransk matematiker (død 1922)
 28. januar – James Craig Watson, kanadisk-amerikansk astronom (død 1880)
 29. januar – Edward Morley, amerikansk kjemiker (død 1923)
 18. februar – Ernst Mach, tysk fysiker (død 1916)
 3. mars – George William Hill, amerikansk astronom og matematiker (død 1914)
 8. april – Ferdinand von Zeppelin, tysk general, grunnlegger av Zeppelin GmbH, produsenten av luftskipene zeppeliner (død 1917)
 16. april – Ernest Solvay belgisk kjemiker, (død 1922)
 21. april – John Muir, skotskamerikansk naturverner (død 1914)
 12. september – Arthur Auwers, tysk astronom (død 1915)

Dødsfall
 28. juni – 
Frédéric Cuvier, fransk zoolog (født 1773)
Friedrich Accum, tysk kjemiker (født 1769)
 21. august – Adelbert von Chamisso, tysk forfatter og botaniker (født 1781)
Sverre K. Seeberg

Sverre Knutsønn Seeberg (født 3. desember 1950) er en norsk idrettsleder. Han var president i Norges Hundekjørerforbund i perioden 1976–1983 og i Norges Skiforbund i perioden 2002–2012.

Seeberg ble skipresident i 2002 etter at Jan Jensen gikk bort. Seeberg har var styremedlem 2004–2010 og visepresident 2010–2018 i Det internasjonale skiforbundet (FIS).

I 1970-årene var Seeberg nordisk mester i hundekjøring. Han gikk deretter inn i en karriere i Forsvaret, der han bygget opp den første idrettstroppen, på Elverum. Etter at han sluttet i Forsvaret i 1984 var han generalsekretær i Norges Skiforbund, før han gikk til en stilling i den daværende Hagen-gruppen. Han begynte deretter i Linstow, et datterselskap i Sparebanken NOR. Siden har Seeberg hatt forskjellige stillinger i DnB NOR-konsernet, og har blant annet vært administrerende direktør for DnB NOR Næringsmegling.

Referanser

Eksterne lenker 
 

Presidenter i Norges Skiforbund
Personer tilknyttet DNB
Norske hundekjørere
Kongepokalvinnere i hundekjøring
Johan Baumann

Johan Baumann (født 8. august 1934 i Oslo) er  en norsk idrettsleder, bedriftsrådgiver og politiker (H). Han var skipresident i perioden 1987–1995.

Baumann var i sin tid aktiv langrennsløper og hundekjører. Han mottok kongepokalen i hundekjøring i 1959 og 1960. Fra 1972 til 1978 var han formann i Skiforeningen. Han var en periode første visepresident i Norges Skiforbund, før han ble president etter Per Ottesen i 1987. Han gikk av som skipresident i 1995 til fordel for Jan Jensen.

Baumann er utdannet fra Krigsskolen, og gikk ut av Forsvaret i 1972 med majors grad. Ved siden av vervene i idrettsmiljøet har han blant annet vært daglig leder for Bergans Meis og Ryggsekk og bedriftsrådgiver og styreleder i MTD Norge. Baumann har vært aktiv Høyre-politiker siden 1995 Han satt i bystyret i Drammen1995–2019. Han var medlem av formannskapet 1995–2003 og  gruppeleder  for Høyres gruppe i kommunestyret 2003–2015. Han ble innvalgt i Viken fylkesting i 2019.

Referanser

Eksterne lenker 
 

Kongepokalvinnere i hundekjøring
Presidenter i Norges Skiforbund
Norske majorer
Lokalpolitikere i Drammen
Høyre-politikere i Buskerud
Norske hundekjørere
Personer fra Oslo
Moldova under Vinter-OL 2010

Moldova under Vinter-OL 2010 Syv sportsutøvere (5 herrer og 2 damer) fra Moldova deltok i fire ulike grener under Vinter-OL 2010 i Vancouver i Britisk Columbia i Canada 12. til 28. februar 2010.

Medaljer

Aking  

Menn

Alpine grener  

Menn

Langrenn 

Kvinner

Menn

Skiskyting  

Kvinner

Menn

Referanser

Eksterne lenker 
  Resultater under Vinter-OL 2010 for Moldova på Moldovas olympiske komités nettsider arkivert på Wayback Machine.
  Moldova under Vinter-OL 2010  på Sports-Reference.com

Nasjoner under Vinter-OL 2010
Moldova under de olympiske leker
2010-årene i Moldova
Anne Irene Myhr

Anne Irene Myhr (født 24. april 1963 på Sparbu i Nord-Trøndelag) er en norsk offentlig tjenestekvinne og politiker i Senterpartiet.

Politisk virke 
Myhr var medlem av Steinkjer kommunestyre 1988–1999 og 2003–2007, og satt som Steinkjers varaordfører 2003–2005. Hun var medlem av Nord-Trøndelag fylkesting 2003–2010, leder i Senterpartiets fylkestingsgruppe 2005–2006 og 2007 og Nord-Trøndelags fylkesråd for utdannelse, kultur og helse 2006–2007. Hun var styreleder i Nord-Trøndelag Idrettskrets 2008–2014. Hun har vært tillitsvalgt i 4H, Norges Bygdeungdomslag og Norges Bondelag.

Utdannelse og yrkesliv 
Myhr er utdannet agronom fra Mære landbruksskole og landbruksøkonom fra Nord-Trøndelag distriktshøgskole, i tillegg til kurs i pedagogikk og ledelse. Myhr har vært rådgiver ved landbruksavdelingen ved Nord-Trøndelag fylkesmannsembede. Hun er ansatt som rådgiver ved Distriktssenteret i Steinkjer.

Familie 
Anne Irene Myhr er gift med Einar Sandlund. Deres sønn er politiker Lars Myhr Sandlund (Sp).

Referanser 

Sp-politikere i Nord-Trøndelag
Fylkesråder i Nord-Trøndelag
Lokalpolitikere i Steinkjer
Norske embets- og tjenestemenn
Personer fra Steinkjer kommune
Fødsler i 1963
Kuivaniemi

Kuivaniemi er en tidligere kommune i landskapet Norra Österbotten i Finland.
Kommunen var finskspråklig. Kuivaniemi hadde  innbyggere i 2004. 

Den 1. januar 2007 ble Kuivaniemi kommune slått sammen med Ijo kommune.

Tidligere kommuner i Finland
Norra Österbottens geografi
Kommuner etablert i 1867
1867 i Finland
Kommuner opphørt i 2007
2007 i Finland
Runologi

Runologi er studiet av runer og deres historie. Runologi er en spesialisert gren innen germansk lingvistikk.

Historie
Runologi ble først påbegynt av Johannes Bureus (1568–1652) som var interessert i lingvistikken til det götiska språket, det vil si norrønt språk. Han anså også runer som hellige og magiske.

Runestudiene ble fortsatt av Olof Rudbeck d.e. (1630–1702) og ble presentert i hans samling Atlantica. Fysikeren Anders Celsius (1701–1744) utvidet vitenskapen rundt runene og reiste rundt i hele Sverige for å studere de megalittiske monumentene (nå kalt runesteiner). En annen tidlig fagbok om emnet var Runologia av Jón Ólafsson of Grunnavík i 1732.

Se også
 Runer
Cathinka Guldbergs plass

Cathinka Guldbergs plass er en plass på Lovisenberg i Oslo.

Plassen ligger ved enden av den private stikkveien inn fra Lovisenberggata nord for Lovisenberg kirke, ved Diakonissehuset og Lovisenberg diakonale høgskole.

Plassen ble navnsatt av bydelsutvalget i bydel St. Hanshaugen i november 2009. Tidligere vedtak om å gi navnet til en gate mellom Anton Schjøths gate og Vallegata på Valleløkken, og vedtak om å gi stikkveien nord for Lovisenberg kirke navnet Cathinka Guldbergs gate, ble samtidig opphevet.

Cathinka Guldberg (1840–1919) etablerte den første sykepleierutdanning i landet i 1868 og ledet Diakonissehuset i 51 år, fra 1887 på det området der plassen ligger.

På plassen står en statue av henne i helfigur, utført i bronse av Nic Schiøll og avduket i 1966.

Referanser

Eksterne lenker 
 

Veier i bydel St. Hanshaugen
Plasser i Oslo
Lovisenberg
Mitt liv som hund

Mitt liv som hund er en svensk spillefilm fra 1985. Den mottok den svenske filmutmerkelsen Guldbaggen både i kategori beste film og beste mannlige hovedrolle i 1986. I 1987 ble den lansert i USA under tittelen My Life as a Dog og vant  Golden Globe for beste utenlandske film i 1988 og ble samme år nominert til to Oscar-statuetter i kategoriene beste regi og beste filmatisering.

Om filmen 
Filmen er basert på Reidar Jönssons roman med samme tittel. Handlingen er tidfestet til 1959 er en skildring av hvordan 12 år gamle Ingemar (Anton Glanzelius) takler hverdagslivets sorger og skuffelser. Den unge Ingemar blir sendt bort fra sin syke mor, for å bo hos sin tante og onkel. Der møter han en by med eksentrikere, og han lærer om kjærlighet, seksuell lyst – og om seg selv. Filmen har både en filosofisk og galgenhumoristisk undertone. Innspillingene er i hovedsak gjennomført i Åfors.

Rolleliste 
 Anton Glanzelius – Ingemar
 Tomas von Brömssen – onkel Gunnar
 Anki Lidén – Ingemars mor
 Melinda Kinnaman – Saga
 Kicki Rundgren – tante Ulla
 Lennart Hjulström – kunstneren
 Ing-Marie Carlsson – Berit
 Leif Ericson – onkel Sandberg
 Christina Carlwind – Fru Sandberg
 Ralph Carlsson – Harry
 Viveca Dahlén – kvinne som vasker
 Arnold Alfredson – Mannes farfar

Eksterne lenker 
 

Filmer fra 1985
Svenske dramafilmer
Svenskspråklige filmer
Liste over kriger i Sør-Amerika

Dette er en liste over kriger i Sør-Amerika. Listen er ikke komplett.

16. århundre 
 1529: Slaget om Chimborazo, krig mellom Atahualpa og Huascar
 1532: Francisco Pizarro fanger inka-lederen Atahualpa ved Cajamarca og innleder den spanske erobringen av Peru
 1557–1575: Fransk-portugisisk konflikt om France Antarctique, en fransk koloni i Rio de Janeiro
 1591: Thomas Cavendish, en britisk pirat, okkuperer Santos
 1500-tallet – 1800-tallet: Araucokrigen

17. århundre

18. århundre 
 1754- 1757: Spansk-portugisisk invasjon av det jesuitt-støttede «Guarani Nation»

19. århundre 
 1809: Portugisisk invasjon av Fransk Guyana
 1810- og 1820-årene: De hispanoamerikanske uavhengighetskrigene
 1810–1818 Den argentinske uavhengighetskrigen
 1810–1818 Den chilenske uavhengighetskrigen
 1810–1822 Den colombianske uavhengighetskrigen
 1811–1823 Den venezuelanske uavhengighetskrigen
 1812–1821 Den peruanske uavhengighetskrigen
 1821–1825 Den brasilianske uavhengighetskrigen
 1820–1828: Den argentinske-brasilianske krigen om Uruguay 
 1828–1829: Gran Colombia-Peru krigen
 1829–1830: Den chilenske borgerkrig av 1829
 1835–1845: Republikansk motstand mot Keiserdømmet Brasil slås ned i taterkrigen
 1836–1839: Konføderasjonskrigen mellom konføderasjonen Peru/Bolivia og Chile
 1851–1852: Platinakrigen
 1859–1863: Den føderale krigen i Venezuela.
 1860–1862: Den colombianske borgerkrig
 1864–1865: Krigen mot Aguirre
 1864–1866: Guanokrigen mellom Spania og deres tidligere kolonier Peru og Chile
 1864–1870: Trippelalliansekrigen
 1879–1884: Bolivia og Peru kjemper mot Chile i salpeterkrigen
 1891: Den chilenske borgerkrig av 1891
 1899 – 1902: Den colombianske tusendagerskrigen

20. århundre 
 1912–1916: Contestadokrigen, geriljakrig i Brasil
 1932–1933: Colombia-Peru-krigen
 1932–1935: Chacokrigen mellom Bolivia og Paraguay
 1941–1942: Ecuador-Peru-krigen
 1947: Den paraguayanske borgerkrigen
 1948: Den costarikanske borgerkrigen
 1948–1958: La Violencia i Colombia
 1964 – pågående: Den colombianske væpnede konflikt mellom regjeringen og opprørsgrupper
 1978: Tilløp til krig mellom Argentina og Chile som følge av Beagle-konflikten
 1976–1983: Den skitne krigen i Argentina
 1981: Sammenstøt mellom Ecuador og Peru i Paquisha-konflikten
 1980 – pågående: Den interne konflikten i Peru  mellom opprørere fra Den lysende sti og regjeringen i Peru
 1982: Falklandskrigen
 1995: Cenepakrigen mellom Ecuador og Peru

21. århundre 
2008 Den søramerikanske diplomatiske krisen

Sør-Amerikas militærhistorie
Gunnar Ekberg

Gunnar Ekberg (født 1945) er en forhenværende svensk etterretningsagent som arbeidet for den militære etterretningsorganisasjonen IB. Ved den såkalte IB-affären i 1973 ble Ekberg avslørt av journalistene Peter Bratt og Jan Guillou. Gunnar Ekberg infiltrerte blant annet støttegruppen for FNL i Göteborg, i Palestinagruppene og i organisasjonen KFML.

Etter anbefaling fra PFLP i Sverige ble Ekberg sammen med andre svensker som sympatiserte med organisasjonen sendt til Jordan for enklere militær trening. Etterhvert fikk Ekberg tettere kontakt med PFLP i Libanon og dets operasjonssjef Wadi Haddad, ansvarlig for flere mediaomtalte terroraksjoner på 1960- og 70-tallet. Ifølge egne opplysninger klarte Ekberg å avverge at liv gikk tapt i en aksjon mot en ferge ved å varsle den israelske etterretningstjenesten Mossad. 

Høsten 2009 gav Ekberg ut boken De skall ju ändå dö om sine år i svensk etterretningstjeneste. I boken beskrev han også hvordan han hadde fått informasjon av den svenske journalisten Arne Lemberg om at Jan Guillou hadde blitt kontaktet av den sovjetiske etterretningstjenesten KGB og latt seg verve av den.

Bibliografi 
 Gunnar Ekberg: De skall ju ändå dö: Tio år i svensk underrättelsetjänst, Fisher & Co, Stockholm 2009. ISBN 978-91-85183-75-3

Eksterne lenker 
 «Ekberg: Agenten som ble sendt ut i kulden», fra Aftenposten, 12. desember 2009

Svenske forfattere
Personer fra Malmö
Telemark Tidend

Telemark Tidend er en nynorskavis som utgis en gang i uka, som vedlegg til Telemarksavisa i Skien. Normalt består avisa av fire sider.

Avisa kom ut første gang i 1945, utgitt av Mållaget Dag. Avisa kom ut som egen avis fram til 1948, da det ble etablert et samarbeid med Varden, som la ned utgivelsene våren 2011. Da tok TA over.

Eksterne lenker
 http://www.varden.no
 http://www.ta.no

Aviser i Vestfold og Telemark
Kultur i Skien
Aviser etablert i 1945
John Naber

John Phillips Naber (født 20. januar 1956 i Evanston, Illinois) er en amerikansk tidligere svømmer som under Sommer-OL 1976 i Montréal tok fire gullmedaljer og én sølvmedalje. I tillegg har han en bronsemedalje fra langbane-VM 1973 i Beograd.

Naber ble i 1976 kåret til Årets svømmer i verden av bladet Swimming World Magazine.

Referanser

Eksterne lenker 
 
 

Svømmere fra USA
Olympiske mestere for USA
Olympiske sølvmedaljevinnere for USA
Medaljevinnere under Sommer-OL 1976
Deltakere for USA under Sommer-OL 1976
Svømmere under Sommer-OL 1976
Årets svømmere i verden
Tidligere verdensrekordholdere i svømming
Personer fra Evanston i Illinois
Olympiske medaljevinnere i svømming
Deltakere for USA under VM i svømmesport 1973
Dan Riisnes

Dan Riisnes (født 20. mai 1965) er en norsk fotballtrener og tidligere spiller. 

Riisnes har en lang karriere som aktiv målvakt. Han debuterte i eliteserien for Brann i 1983, og var i klubben frem til 1989 og fortsatte deretter sin karriere i lokale klubber i lavere divisjoner.

Siden 1999 har han vært målvakttrener for Brann og Norges aldersbestemte landslag. Han har fått mye av æren for fremgangen til Håkon Opdal og Johan Thorbjørnsen.

I 2009 var skadesituasjonen i Brann en periode så prekær at Riisnes måtte være reservemålvakt under en Tippeliga-kamp. Han sto også en kamp for andrelaget i 3. divisjon.

Eksterne lenker 
 
 Se, en fornøyd Brann-reserve, TV2 
 Dette vil Brann ha i garderoben, NRK
 Brann stiller med 50-åring på benken, BA

Fotballspillere for SK Brann
Fotballspillere for Åsane Fotball
Fotballspillere for Løv-Ham Fotball
Fotballspillere for Fana Fotball
Norske fotballtrenere
Norske fotballspillere
Trenere for norske fotballandslag
Fødsler i 1965
Romania under Vinter-OL 2006

Romania under Vinter-OL 2006. Tjuefem sportsutøvere (seksten menn og ni kvinner) fra Romania deltok i åtte sporter (aking, alpint, bobsleigh, kunstløp, hurtigløp på skøyter, kortbaneløp, langrenn og skiskyting) under Vinter-OL 2006 i Torino i Italia. Romania vant ingen medaljer, beste plassering var to fjortendeplasser, i kunstløp for menn og i 4 x 7,5 km stafett i skiskyting for damer. Kunstløperen Gheorghe Chiper var Romanias flaggbærer under åpningsseremonien.

Nasjoner under Vinter-OL 2006
Romania under de olympiske leker
2006 i Romania
Halfpipe

Halfpipe (engelsk, halvt rør) er en gren innen snøbrett og freestyle og også den spesielle banen av snø som brukes.

Banens navn kommer av at formen på banen minner om et rør saget i to på langs. I halfpipen kjører man frem og tilbake mellom sideveggene på banen, og gjør tricks ved veggene. Triksene består vanligvis av hopp opp i luften over veggenes kant, kombinert med rotasjoner, volter og ulike håndgrep på brettet, innen man igjen lander ved samme vegg som man hoppet fra. Triksene kan også bestå av at man står på en hånd på veggens kant, kombinert med rotasjoner og håndgrep som på snowboardspråket kalles grabs, spins og handplants.

Halfpipe i snø ble oppfunnet av Doug Waugh som også lagde pipene som ble brukt under vinter-OL i 1998 og 2002.

Ved konkurranser bedømmes resultatet av flere, vanligvis fire, dommere.

Halfpipe brukes også som navn på rullebrettrampe, vanligvis av tre, som anvendes ved rullebrettkonkurranser, BMX eller rulleskøyter.

Referanser 

Engelske ord og uttrykk
Snøbrett
Freestyle
3Dfx

3Dfx var et foretak som først og fremst arbeidet med grafikkprosessorer. Etter å ha vært en av de ledende foretakene på rområdet på 1990-tallet ble de til slutt kjøpt opp av Nvidia som la dem ned.
3Dfx hadde flere ulike modeller av grafikkort ute på markedet, og de beste gikk under navnet Voodoo. 

 Voodoo Graphics  
 Voodoo 2
 Voodoo 3
 Voodoo 4
 Voodoo 5

Voodoo 2-kortet kunne man koble til (Scan Line Interleave). Da kunne to kort kjøres parallelt. Voodoo 5 hadde to eller fire grafikkprosessorer montert på kortet.

Eksterne lenker 
 
 Greg Ballard diskuterer 3dfx - 2006
 3dfx Oral History Panel

Tidligere amerikanske selskaper
IT-selskaper fra USA
Selskaper etablert i 1994
Selskaper opphørt i 2002
1994 i USA
San Jose (California)
Næringsliv i California
Chicken tikka masala

Chicken tikka masala er en britisk-indisk matrett.

Retten består av kyllingbiter tilberedt i tandoor og servert i en krydret saus som gjerne inneholder tomat og fløte.

Retten er av britisk-indisk opphav og stammer trolig fra 1970-årene. 

Ordet «tikka» betyr kryddermarinert kjøtt- eller grønnsaksbit og ordet «masala» krydder, krydderblanding.

Referanser

Eksterne lenker 
 

Britisk mat
Det indiske kjøkken
Kyllingretter
Europas øyer

Liste over Europas øyer inneholder 139 øyer over 200 kvadratkilometer. Listen kan være ufullstendig.

Øyer over 200 km²

Øyer 100 km²–200 km²
Listen er ufullstendig

Øyer 50 km²–100 km²
Listen er ufullstendig

Eksterne lenker
 Islands - unep
Club Atlético Belgrano

Club Atlético Belgrano er en argentinsk fotballklubb fra Córdoba. Klubben ble grunnlagt 1905.

Kjente spillere 
  Osvaldo Ardiles
  José Luis Cuciuffo
  Mario Bolatti
  Luis Galván
  Matías Suárez
  Franco Vázquez
  José Rojas

Referanser

Eksterne lenker 
 

Fotballag i Argentina
Fotballag etablert i 1905
1905 i Sør-Amerika
1900-årene i Argentina
Crudosilis ruficollis

Crudosilis ruficollis (Fabricius, 1775) er en av billene i delgruppen Silinae, blant bløtvingene (Cantharidae).

Utbredelse 
Crudosilis ruficollis finnes i Europa, østover i Asia. Ikke Norge, finnes sør i Sverige, utbredt, men ikke vanlig.

Utseende 
Crudosilis ruficollis er mellom 6-7,5 mm lang og er en langstrakt bille, bakkroppen er jevnt smal bakover. Hodet er uvanlig kort. Antennens andre ledd er kortere enn det er bredt. Palpenes (munnføtter) endeledd er økseformet og ikke smalt, ovalt. Brystskjoldet (pronotum) er rødt med ganske grov punktur i overflaten. Det har ikke eller bare en svak innbuktning i bakkanten. Hos hanner er brystskjoldets bakhjørner rettvinklet med et innhakk. Beina er nær helt rødlige. Leggene på mellom- og bakbeina er rette, og ikke krummet inn mot kroppen. Alle kloledd har enkle klør (uten en rottann). Dekkvingene skjuler hele bakkroppen og har generelt kort liggende behåring.

Levevis 
Crudosilis ruficollis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 44-45. ISBN 8712166936

Eksterne lenker 
 
 Crudosilis ruficollis - Fauna Europaea - engelskspråklig

Bløtvinger
Crudosilis

se tekst i artikkelen

Crudosilis er en slekt av biller i delgruppen (underfamilien) Silinae i familiegruppen bløtvinger.

Utbredelse  
Crudosilis finnes i Europa og østover i Asia. En art er registrert fra Sverige og Finland.

Utseende 
Crudosilis er vanligvis under 10 mm lange.

Levevis 
Crudosilis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Systematisk inndeling med noen arter 
Artene blir ofte plassert i slekten Silis.

 orden biller (Coleoptera)
 underorden Polyphaga
 overfamilie Cantharoidea
 familien  bløtvinger (Cantharidae)
 underfamilie Silinae  – med "rynkete" brystskjold. Ikke i Norge, men én art i Norden
 Crudosilis Kazantsev, 1994
 Crudosilis alaica Kazantsev, 1998
 Crudosilis altaica Kazantsev, 1995
 Crudosilis barovskii Kazantsev, 1995
 Crudosilis beringiana Kazantsev, 1995
 Crudosilis denticollis (Schummel, 1844)
 Crudosilis dowgailoi Kazantsev, 1998
 Crudosilis ferganica Kazantsev, 1998
 Crudosilis lomakini Tshernyshev, 1998
 Crudosilis magadanica Kazantsev, 1998
 Crudosilis mingrelica Kazantsev, 1995
 Crudosilis mongolica Kazantsev, 1998
 Crudosilis motschulskii (Barovskij, 1928)
 Crudosilis ruficollis (Fabricius, 1775)  – finnes i Sverige
 Crudosilis rugimana Kazantsev, 1995
 Crudosilis sandalica Kazantsev, 1998
 Crudosilis sexdentata (Mannerheim, 1852)
 Crudosilis sinica Kazantsev, 1998
 Crudosilis tshernyshevi Kazantsev, 1998
 Crudosilis turkestanica Kazantsev, 1998
 Crudosilis wittmeri Kazantsev, 1998

Litteratur 
 Kazantsev, S.V.1998. New Palaearctic species of Crudosilis (Coleoptera, Cantharidae). side 285-294, i Новые палеарктические виды Crudosilis (Coleoptera, Cantharidae). Зоол. журнал, 77, 3: pdf (242kB) (Russisk: Artsbeskrivelse, bilder og bestemmelsesnøkkel)

Eksterne lenker 
 
 Crudosilis - Fauna Europaea - engelskspråklig
 Norsk entomologisk forening

Bløtvinger
Biller formelt beskrevet i 1994
Dream Police

Dream Police er et norsk tungrockband fra Fredrikstad, startet i 1989. De spiller røff og hard rock, sterkt influert av blues.

Bandet ble oppløst i 1992, men hadde en gjenforeningskonsert i 2009 og har siden spilt sammen ved flere anledninger. Siden 2019 har de gitt ut ny musikk og holdt flere konserter. 

Medlemmene har gjort mye forskjellig i utenom Dream Police. Gitarist Trond Holter spiller også gitar i Wig Wam, og er der kjent under artistnavnet Teeny. Vokalist Odd Rene Andersen er for de aller fleste mest kjent som en av Norges beste soulsangere gjennom tidene. Og trommis Ole Petter Hansen har spilt med flere norske og utenlandske internasjonale artister.

Diskografi 
Dream Police, album (1990)
Messing With the Blues, album (1991)
 «Wild World», singel (2009)
 «Raw in the middle», singel (2019)
"Here we go again", singel (2019)

Medlemmer 
Odd René Andersen – vokal
Trond Holter – gitar
Ole Petter Hansen Chylie – slagverk
Rino Johannessen – bassgitar

Eksterne lenker 
 
 
 

Norske rockegrupper
Band etablert i 1989